
ДО
Д-Р ВАНЬО ШАРКОВ
ЗАМЕСТНИК-МИНИСТЪР 

НА ЗДРАВЕОПАЗВАНЕТО 

ГР. СОФИЯ 
Д О К Л А Д

от Д-р Данчо Пенчев

Директор на Столична регионална здравна инспекция

Относно: Съответствие на дейността по Неонатология към Клиника по Акушерство и гинекология с медицинския стандарт по „Неонатология” – ІІ-ро (второ) ниво на компетентност на УМБАЛ „Софиямед”
УВАЖАЕМИ Д-Р ШАРКОВ,

На 07.05.2015 г. експерти от Столична РЗИ извършиха проверка на съответствието на дейността по Неонатология към Клиника по Акушерство и гинекология с медицинския стандарт по „Неонатология” – ІІ-ро (второ) ниво на компетентност. Бяха направени следните констатации:


1. Структура и устройство за осъществяване на дейността:


Структурата разполага с родилна зала с 2 родилни легла и с обособен кът за кардио-пулмонална ресусцитация, разположени на един етаж със структурата за новородени. Обособени са 11 легла, от които 3 за интензивни грижи и за деца, изискващи специални грижи в отделна стая и 8 легла за здрави новородени. Структурата по неонатология е централизирана, т.е. новороденото и майката са в отделни несвързани помещения. Структурата разполага с операционна зала за цезарово сечение, лекарски кабинет, кабинет за акушерките, манипулационна, млечна кухня, кът в пациентската стая за тоалет на новородени деца, помещение за чисто бельо, санитарен възел.


Структурата и устройството за осъществяване на дейността отговаря на І-во ниво на компетентност, съгласно медицински стандарт по „Неонатология”.


2. Оборудване на помещенията:


Кътът за кардио-пулмонална ресусцитация в родилната е оборудван с реанимационна маса за ресусцитация с локално отопление, ларингоскоп с права лъжица, щипка тип „Мажил” за новородени деца, неонатален балон за обдишване, шкаф с необходимите лекарствени продукти и медицински изделия, според стандарта, неонатална теглилка.

Млечната кухня е оборудвана с мивка с течаща топла и студена вода, четки и детергенти за измиване на шишетата, контейнери за използвани и стерилизирани шишета, хладилник, котлон. Стерилизацията на шишетата се извършва централно.


Пациентската стая за интензивни грижи и за деца, изискващи специални нужди е оборудвана с 3 легла, инкубатор, инфузионна помпа, аспиратор, централно кислородна инсталация, 2 неонатални монитора.


Пациентската стая за здрави новородени е снабдена с кът за тоалет на новородени и е оборудвана с легла за новородени, плот за преглед и манипулации, теглилка, контейнер за мръсно бельо, контейнери за разделно събиране на отпадъци, мивка.


Оборудването на горецитираните помещения  отговаря на І-во ниво на компетентност, съгласно медицински стандарт по „Неонатология”.


3. Медицинска апаратура:


Осигуреността с медицинска апаратура е както следва:

· инфузионни помпи – 3 броя

· неонатален монитор – 2 броя

· инкубатори – 4 броя

· лампа за конвенционална фототерапия – 1 брой

· централна кислородна инсталация

· електрически аспиратор

· ларингоскоп – 1 брой

· интубационни тръби, 

· неонатални балони за обдишване – 2 броя

· кислородни маски, кислородна палатка

· аспирационни катетри, канюли за периферен венозен достъп, игли, спринцовки, стерилни марли, стерилни ръкавици


Медицинската апаратура отговаря на І-во ниво на компетентност, съгласно медицински стандарт по „Неонатология”.


4. Осигуреност с други структури на територията на лечебното заведение и по договор:

Образна диагностика, обща и клинична патология, клинична имунология и трансфузионна хематология – отделни структури в състава на болницата


Клинична лаборатория – по договор с ДКЦ „Софиямед” ЕООД на територията на болницата с 24-часово обслужване 


Микробиология - по договор с ДКЦ „Софиямед” ЕООД на територията на болницата с 24-часово обслужване 


КАТ и МРТ- по договор с ДКЦ „Софиямед” ЕООД на територията на болницата с 24-часово обслужване



Хормонална лаборатория за неонатален скриниг – по договор с СБАЛДБ „Проф. Иван Митев” ЕАД


Генетична лаборатория – по договор с СБАЛАГ „Майчин дом” ЕАД


Медико диагностични услуги по приложение – договор с СБАЛХЗ ЕАД


Имунохематологични изследвания – по договор с УМБАЛ „Александровска”


Консултански, лечебно-диагностични дейности и изследвания по неонатология – по договор с МБАЛ „Токуда”.

Осигуреност с други структури на територията на лечебното заведение и по договор отговаря на І-во ниво на компетентност, съгласно медицински стандарт по „Неонатология”.


5. Персонал: 


Дейността по неонатология се осъществява от 2- лекари на трудов договор в болницата със специалност педиатрия, единият, от които има 15- дневен курс индивидуално обучение за кардио-пулмонална ресусцитация.


Има сключени 8 граждански договори за медицинска и консултативна помощ по неонатология с лекари от лечебни заведения с ІІ-ро и ІІІ-то ниво на компетентност по неонатология.

Броят на акушерките на щат е 7.

По персонал лечебното заведение отговаря на І-во ниво на компетентност, съгласно медицински стандарт по „Неонатология”.


6. В структурата по неонатология има всички задължителни диагностично-лечебни алгоритми, както и за гледане на здрави новородени.

7.  Организация на дейността:

От представения работен график за месец април се вижда, че дежурствата са нощна, дневна смяна по 12 часа, дневно и нощно разположение.  В графика взимат участие 6 лекари, петима, от които са по граждански договори, 2-ма със специалност педиатрия, 1- със специалност неонатология и 3-ма - без специалност.

8. Други данни


Среден брой раждания годишно за последните 3 години – 318 новородени;


Брой преведени новородени за месеците март и април 2015 година в други лечебни заведения – 4 на брой, от които 1 с ниско тегло при раждането;


Недоносени живородени деца с тегло 2499-2000 гр. за 2014 година – 7 броя;


Брой проведени консултации с други специалисти – не е предоставена информация, поради изземане на документацията от разследващите органи;


Осигурен транспорт – собствен.
Констатация: 


От направената проверка на неонатологичната структура на УМБАЛ „Софиямед” ООД и подадено заявление с входящ № 40-44-8/24.04.2015 г., се установи, че към датата на проверката, структурата по неонатология не отговаря на настоящото ІІ-ро ниво на компетентност, съгласно медицински стандарт по „Неонатология”.


Структурата отговаря на І-во ниво на компетентност, съгласно медицински стандарт по „Неонатология”.

С уважение,
Д-Р Данчо Пенчев
Директор на Столична регионална здравна инспекция
